דילן מקדרמוט

דילן מקדרמוט (באנגלית: Dylan McDermott; נולד בשם מארק אנת'וני מקדרמוט, באנגלית: Mark Anthony McDermott; נולד ב-26 באוקטובר 1961) הוא שחקן אמריקאי, זוכה פרס גלובוס הזהב לשנת 1998 על תפקידו בסדרה "הפרקליטים". מקדרמוט נולד בווטרברי, קונטיקט. אמו הייתה בת 15 ואביו היה בן 17 כאשר הוא נולד. הוא גדל לצד אמו לאחר גירושי הוריו, ואיבד את אמו בגיל חמש כשנורתה בשוגג על ידי חברה. בשל הטרגדיה עבר להתגורר יחד עם אחותו אצל סבתו. המחזאית איב אנסלר, אמו החורגת, שאימצה אותו כאשר הייתה בת 23 והוא היה בן 15, דרבנה אותו להפוך לשחקן ונתנה לו תפקידים במחזותיה. לאחר שאנסלר הפילה, הוא קיבל לעצמו את השם דילן, השם שיועד לבן שלא נולד. זוכי האוסקר מרלון ברנדו והמפרי בוגרט היוו עבורו דוגמה. הוא למד משחק ב"אוניברסיטת פורדהאם" שבניו יורק סיטי ובבית ספר למשחק "בית הבובות השכונתי". מקדרמוט עשה את הופעת הפריצה שלו ב-1987 בדרמת המלחמה "גבעת האמיצים", שם שיחק בתפקיד סמל אדם פרנץ' באחד הקרבות הקשים ביותר של מלחמת וייטנאם. ב-1989 השתתף בדרמה הקומית "מגנוליות מפלדה" בתור ג'קסון בעלה של שלבי לטצ'ייר (ג'וליה רוברטס). ב-1993 שיחק במותחן שובר הקופות "בקו האש" בתפקיד אל ד'אנדריאה, שותפו של סוכן השירות החשאי פרנק הוריגן (קלינט איסטווד). ב-1994 שיחק בפנטזיית חג המולד "נס ברחוב 34". ב-1999 הופיע בקומדיה הרומנטית "צריך שלושה לטנגו" בתור טייקון העסקים צ'ארלס ניומן. ב-2003 שיחק בדרמת הפשע "וונדרלנד" בתפקיד חבר הכנופיה הארית דייוויד לינד. התפרסם לאחרונה בסרט האימה "השליחים" בתפקיד רוי, אב משפחת סולומון העוברת להתגורר בבית רדוף. ב-2009 כיכב בתפקיד הראשי של קארטר שואו, המנהל של יחידת שוטרים סמויה בסדרת הפעולה בהפקת ג'רי ברוקהיימר "כחול עמוק". ב-2010 גילם את דניס מארקס בדרמה הקומית "דקלים בוערים" של הבמאי כריסטופר ב. לאנדון. ב-2011 כיכב בסדרת הדרמת אימה "אימה אמריקאית". ב-2012 גילם את אבא של צ’רלי בסרט "כמה טוב להיות פרח קיר". בשנת 2013 שיחק לצדה של טוני קולט בתפקיד הראשי בסדרת הדרמה של CBS - "בני ערובה", הגרסה האמריקאית לסדרת הישראלית באותו שם ששודרה בערוץ עשר. ב-2014 שיחק בקומדיה "משתוללת" בכיכובה של סלינה גומז. ב-2015 שיחק בסרט הריגול הבריטי-אמריקאי "סוכנת תחת אש" לצד פירס ברוסנן ומילה יובוביץ'. ב-2021 הופיע בשתי עונות של סדרת הספין אוף של חוק וסדר חוק וסדר:פשע מאורגן בתפקיד ריצ'רד וויטלי. ב-2021 החל להופיע בתפקיד הראשי בסדרה FBI: המבוקשים ביותר בתפקיד רמי סקוט. ערך מורחב – הפרקליטים שיא הקריירה המקצועית של מקדרמוט היה התפקיד הראשי שקיבל מדייוויד אי קלי ב-1997 בסדרת הדרמה המשפטית של "הפרקליטים". הוא שיחק במשך שבע עונות בתפקיד עורך הדין המיוסר והרגיש בובי דונל. גרף לזכותו ב-1998 את פרס גלובוס הזהב לשחקן הטוב ביותר בסדרת דרמה. מקדרמוט פוטר על ידי חברת ABC בעונה השביעית של הסדרה, בטענה שצוות שחקני הסדרה זקוק לרענון. למקדרמוט שתי בנות עם גרושתו השחקנית האמריקאית ממוצא איראני שיבה רוז. כיום הוא מאורס למגי קיו אשר שיחקה את התפקיד הראשי בסדרה ניקיטה. גבעת האמיצים (1987) האיגואנה הכחולה (1988) טוויסטר (1989) מגנוליות מפלדה (1989) חומרה (1990) בצל הסודות האפלים (1991) הפחד בפנים (1992) - סרט טלוויזיה ג'רזי גירל (1992) בקו האש (1993) קאובואים באים (1994) נס ברחוב 34 (1994) הגורל הדליק את הרדיו (1995) חופשה משפחתית (1995) הדרך לאושר (1997) צריך שלושה לטנגו (1999) טקסס ריינג'רס (2001) פארטי מונסטר (2003) וונדרלנד (2003) הדיירים (2005) כוח אדיסון (2005) אדונית התבלינים (2005) הרולד הבלתי מנוצח (2006) השליחים (2007) יש חלומות, נצא למסע (2007) דקלים בוערים (2010) כמה טוב להיות פרח קיר (2012) המטרה: הבית הלבן (2013) פריזר (אנ') (2014) משתוללת (2014) מרסי (2014) סוכני העתיד (2014) סוכנת תחת אש (2015) The Clovehitch Killer‏ (2018) משפחה מנצחת (2021) הפרקליטים (1997–2004) Big Shots‏ (2008-2007) כחול עמוק (2009–2010) אימה אמריקאית (2011) וייטנאם: הסרטים האבודים (2011) בני ערובה (2013–2014) Stalker ‏(2014–2015) מאל איי לוגאס (2018) הפוליטיקאי (2019) הוליווד (2020) סיפורי אימה אמריקאים (2021) חוק וסדר: פשע מאורגן (2021-הווה) FBI: המבוקשים ביותר (2021 - הווה) דילן מקדרמוט, במסד הנתונים הקולנועיים IMDb (באנגלית) דילן מקדרמוט, באתר AllMovie (באנגלית) דילן מקדרמוט, באתר Rotten Tomatoes (באנגלית) דילן מקדרמוט, באתר Metacritic (באנגלית) דילן מקדרמוט, במסד הנתונים הקולנועיים KinoPoisk (ברוסית) דילן מקדרמוט, באתר MusicBrainz (באנגלית) מרב יודילוביץ', חיי הלילה של דילן מקדרמוט, באתר ynet, 22 באפריל 2002 מערכת מיקסר, הפרקליטים בלי דילן מקדרמוט, באתר nana10‏, 22 במאי 2003 דודי כספי, דודי כספי‏, "אימה אמריקאית": ראיון עם כוכב הסדרה דילן מקדרמוט, באתר וואלה, 18 באפריל 2012